ग्रामीणों ने पिटाई कर पुलिस के हवाले किया; आरोपी बोले- नशे की हालत में मांस खाया
Odisha Police Arrest Men For Eating Burnt Corpse In Odisha इन पर अंतिम संस्कार के दौरान आधे जले हुए शव का मांस खाने का आरोप है। पूछताछ के दौरान आरोपियों ने कहा कि नशे की हालत में मांस खाया।
ओडिशा पुलिस ने बुधवार को दो नरभक्षियों को गिरफ्तार किया है। इन पर अंतिम संस्कार के दौरान आधे जले हुए शव का मांस खाने का आरोप है। पूछताछ के दौरान आरोपियों ने कहा कि नशे की हालत में मांस खाया।
पुलिस के मुताबिक, यह घटना मयूरभंज जिले के आदिवासी गांव बांधसाही की है। दोनों आरोपियों की पहचान 58 साल के सुंदर मोहन सिंह और 25 साल के नरेंद्र सिंह के रूप में हुई है।
आरोपियों ने शव के एक हिस्से को तीन टुकड़ों में काटा 
बांधसाही गांव के रहने वाली 25 साल की मधुस्मिता सिंह की बीमारी से मौत हो गई। उसका अंतिम संस्कार हो रहा था, तभी नशे में धुत दो लोगों ने आधे जले हुए श दिया। उन्होंने एक टुकड़ा अपने पास रख लिया और बाकी आग के हवाले कर दिया।
मृतक लड़की के चाचा लाबा सिंह ने जब उनसे पूछा कि ये तुम क्या कर रहे है? तो आरोपी सुंदर ने जवाब दिया कि तुम्हें जादू-टोने के बारे में नहीं पता क्या? चाचा के विरोध करने पर भी आरोपियों ने जला मांस खाना शुरू कर दिया।
ग्रामीणों ने पिटाई कर आरोपियों को पुलिस के हवाले किया 
मौके पर पहुंचे ग्रामीणों ने आरोपियों की पिटाई की और स्थानीय पुलिस को जानकारी दी। दोनों को पुलिस ने गिरफ्तार कर लिया है और पूछताछ की जा रही है। पूछताछ में आरोपियों ने कहा कि उन्होंने नशे की हालत में मांस खाया था।
मामले से जुड़ी दैनिक भास्कर की ये खास खबरें भी पढ़ें...
1. महिला का चेहरा खाने वाला आदमखोर, पानी देख कांपा
महिला की हत्या कर उसका चेहरा नोंचकर खाने वाला आदमखोर पानी और रोशनी से डर रहा है। हिंसक हो जाता है। पिछले 24 घंटे से उसे हॉस्पिटल के जेल वार्ड में बंधक बनाकर रखा गया है डॉक्टर्स का कहना है कि युवक मानसिक रोगी है और उसे हाइड्रो फोबिया है। पूरी खबर पढ़ें...
2. पत्थराें से वृद्धा का सिर फोड़ा, शव का चेहरा नोच खाया
राजस्थान में उस समय सनसनी फैल गई जब 60 साल की वृद्धा का सिर फोड़कर हत्या के बाद 24 साल का युवक चेहरे से मांस खाते हुए देखा गया। सराधना गांव के पास उसने शांति देवी काठात को अकेला देख पहले पत्थरों से हमला किया था। पूरी खबर पढ़ें...
3. जोधपुर में चिंकारा के टुकड़े-टुकड़े कर पेड़ पर लटकाया, 14 लोगों ने मांस पकाकर खाया
जोधपुर में चिंकारा के शिकार का मामला सामने आया है। शिकारियों ने चिंकारा को पहले मारा और फिर पेड़ पर उल्टा लटकाकर उसके टुकड़े-टुकडे किए। 14 लोगों ने मांस पकाकर खाया। बेखौफ शिकारियों ने इसका वीडियो बनाया और सोशल मीडिया पर भी शेयर किया। पूरी खबर पढ़ें...